गावनि बिबुंथियाव बि टि सिनि गाहाय खुंगिरि प्रमद बर'आ बुंबावोदि, गुदि सोलोंथायनिफ्राय जागायनानै गासै फरायसाफोरनि केरियारनि थाखाय थाबैनो सरकारा सार्भे खालामनायनि राहा लागोन। सासे फरायसानाव खेबथामै सोंथि सोंनाय जागोन, फरायसाया जिउआव मा जानो हास्थायो। बिसोरनि थाखाय साखा-फारानि राहाखौ सरकारा खालामनानै होगोन। बि टि सिआव सोलोंथायनि मानखौ जौगाहोनो आरो गुन गोनां सोलोंथाय होनायनि थाखाय गोदान सोलोंथाय आइन थिसनगोन। सहर ओन्सोलजों लोगोसे गामियारि ओन्सोलनि फरायसुला-फरायसुलिफोरखौ सोलोंथाय बिथिङाव समानै लांफानायनि राहाखौ सरकारा थाबैनो लागोन होन्नानै प्रमद बर'आ फोरमायथिबावो।